पुलिस ने बताया कि सीबीएसई के प्रश्न पत्रों को लीक करने में कम से कम दो मॉड्यूल संलिप्त थे। गौरतलब है कि परीक्षा से पहले ही 12वीं कक्षा के अर्थशास्त्र का प्रश्न पत्र और 10वीं कक्षा के गणित का प्रश्न पत्र लीक हो गया था। अप्रैल में हिमाचल प्रदेश के उना शहर में पुलिस ने दसवीं कक्षा के प्रश्न पत्र लीक के मामले में संलिप्त गिरोह का पर्दाफाश किया था और एक महिला समेत छह लोगों को गिरफ्तार किया था। बवाना मॉड्यूल में, एक निजी स्कूल के दो शिक्षकों समेत तीन व्यक्ति संलिप्त थे।